  Туспуктэм: Ольга Козачёк ДНР, ЛНР, Запорожье но Херсон улосвылъёс Россиен огазеяськон нуналэз Ижкарын 29-тӥ куарусёнэ пусйыны кутскизы. Мерлыко юрттэтъя штабын Удмуртилэн подшефной улосвылэзлы – ЛНР-ысь Лутугино ёрослы сӥзем адӟытон радъязы. «Мы вместе» баннер вылэ котькуд мылкыд карись нимсьтыз огар ужрадэ пыриськись ожгарчиослы но Россилэн выль улосвылъёсаз улӥсьёслы сӥзёнъёссэс гожтыны быгатӥз.   Фотоадӟытонэ Кун Думаын Удмуртилэсь депутат Лариса Буранова вуылӥз. «  Дырпусын выль пусйымон нуналлэн кылдэмез туж логично но Россиын вань улӥсьёс понна туж пусйымон. Росси улосвылъёслэн семьяямы берытскемзы – туж шумпотымон ужрад. Пусйымон ужрад, кудӥз географилэн воштӥськменыз гинэ герӟаськемын ӧвӧл. Со дуннеез выль сямен, зэмлыкогес радъянэз возьматэ » Лариса Буранова, Кун Думаын Удмуртилэсь депутат Россилэн выль улосвылъёсын огазеяськон нуналэз 30-тӥ куарусёнэ пусйиське. Лариса Буранова пусйиз, православи дырпусъя со Вералэн, Надеждалэн, Любовьлэнно соослэн София анайзылэн унналэнызы тупа. Озьы ик Штабын «куасьтэм» борщ лэсьтонъя мастер-класс ортчиз. Пыриськисьёслы валэктӥзы, кызьы вань кулэ бакча сиёнъёсты дасяны но соосты куасьтыны. Дышетскон дыръя лэсьтэм «куасьтэм» борщез нимысьтыз ожгар ужрад мынон интые келялозы. « Мастер-класс ми нырысьсэ ортчытӥськом, но сыӵе ужан амал элькунын вань. Гуманитраной юрттэтэз но милесьтым посылкаосмес басьтӥсьёс туж вылӥ дунъязы та ужез. Туннэ милям ужмес эшшо паськытгес вӧлмытэммы потэ » Елена Дербилова, Удмуртилэн Кун Кенешысьтыз депутат 30-тӥ куарусёнэ «Берёзка» лагерьын визьбур шудон ортчиз, «Спасибо, что мы вместе» флешмоб улсын Россилэсь бадӟым картазэ пазлъёслэсь лэсьтӥзы. Тегъёс: праздникъёс Ижкар Удмуртия  